
14 DR.30.11.2000 

Seperti mana yang saya selalu sebut di dalam Dewan yang mulia ini, kawasan 
Baram ini adalah satu kawasan yang sangat luas sekali jika dibanding dengan 
kebanyakan kawasan-ka\l;asan Parlimen yang lain di Malaysia ini. Oleh kerana 
kekurangan jalan raya di antara satu pekan ke satu pekan dan di antara satu kampung 
ataupun rumah panjang dengan satu kampung rumah panjang, maka pegawai-pegawai 
kerajaan menggunakan perahu panjang sebagai pengangkutan utama mereka. 

Ini bermakna liputan lawatan yang dibuat oleh pegawai yang sedia ada bagi 
setiap bulan memang sangat terhad kerana perjalanan yang menggunakan perahu 
panjang ini sentiasa memakan masa yang panjang juga. Selain daripada itu, perjalanan 
di sungai Baram ini adalah sangat teruk sekali kerana sepanjang perjalanan itu 
melintasi banyak jeram-jeram yang merbahaya di mana banyak perahu telah karam 
yang merugikan kerajaan dan membahayakan nyawa pegawai yang berkenaan. 

Oleh sebab itu, saya minta kepada kementerian supaya mengkaji perkara ini 
dengan sedalam-dalamnya dan daripada kajian kasar yang saya buat, bilangan pegawai 
dan kakitangan di Baram perlu ditambah untuk memperhebatkan lagi prestasi mereka. 
Pada hemat saya Jabatan Penerangan di Baram perlu ditambahkan dengan dua lagi 
Pegawai Pembantu, satu lagi driver enjin sangkut dan satu 'jagaluan'. 

Tuan Pengerusi, rekrut 'jagaluan' ini pun sangat penting sekali kerana tugas 
beliau akan menjamin bahawa perahu dan enjin sangkut yang diguna semasa 
perjalanan sungai akan sentiasa selamat daripada perlanggaran kayu atau batu ataupun 
bot-bot yang lain yang boleh membawa maut. 

Tuan Pengerusi, saya juga ingin sentuh sedikit berkenaan perkara peng­
angkutan dan perjalanan ataupun vot T&amp;T, dengan izin, yang diperuntukkan kepada 
Jabatan Penerangan di seluruh negara termasuk kawasan saya di Baram. Dari maklum 
balas yang saya ada, peruntukan yang diberi bagi T &amp;T ini kepada Jabatan Penerangan 
Negeri Sarawak adalah sentiasa tidak memuaskan. Misalnya di kawasan Baram, saya 
faham bahawa Pegawai Penerangan di situ hanya boleh membuat lawatan rasmi 
mereka tiga hari sahaja dalam sebulan dan pada suku tahun terakhir mereka langsung 
tidak dapat membuat lawatan kerana kekurangan peruntukan. 

Pada hemat saya, keadaan ini langsung tidak memuaskan kerana tugas-tugas 
dan tanggungjawab penting Pegawai Penerangan ini ialah untuk menjalankan tugas 
komunikasi bersemuka dengan rakyat jelata di kampung-kampung dan rumah-rumah 
panjang. Jika peruntukan T&amp;T ini, dengan izin, tidak mencukupi, bagaimanakah 
mereka ini boleh menjalankan tugas mereka dengan efektif. 

Oleh sebab itu, saya mintalah supaya kementerian mengkaji masalah 
kekurangan peruntukan T&amp;T ini dengan serius khususnya bagi kawasan Baram kerana 
keberkesanan tugas-tugas yang dijalankan oleh Pegawai Penerangan bergantung sangat 
kepada lawatan-lawatan komunikasi bersemuka dengan rakyatjelata. 

Tuan Pengerusi, akhimya saya ingin sentuh Butiran 01200, Liputan TV. Saya 
ingin tanya apakah tindakan-tindakan yang diambil oleh kementerian bagi memastikan 
penduduk-penduduk kita di kawasan pedalaman di seluruh negara berpeluang untuk 
menerima liputan TV serupa dengan penduduk-penduduk kita di bandar. Perkara ini 
perlu diberi perhatian yang berat oleh kementerian kerana penyokong-penyokong kita 
kebanyakan mereka ini bermastautin di luar bandar. 

Dengan ucapan demikian saya memohon menyokong. Sekian, terima kasih. 

Tuan Pengerusi: Ya, Baling. 

11.08 pagi. 

Tuan Taib Azamudden bin Md. Taib (Baling]: Terima kasih Tuan 
Pengerusi. Assalamualaikum w.b.t. Saya ingin mengambil bahagian dalam perbahasan 
di peringkat Jawatankuasa bagi Kementerian Penerangan yang akan menyentuh 
Butiran di bawah 020000 Perkhidmatan Penyiaran yang melibatkan perbelanjaan 
sebanyak RM427 juta lebih. Melihat kepada objektif rancangan atau perkhidmatan 



Seperti mana yang saya selalu sebut di dalam Dewan yang mulia ini, kawasan Baram ini adalah satu kawasan yang sangat luas sekali jika dibanding dengan kebanyakan kawasan-ka\l;asan Parlimen yang lain di Malaysia ini. Oleh kerana kekurangan jalan raya di antara satu pekan ke satu pekan dan di antara satu kampung ataupun rumah panjang dengan satu kampung rumah panjang, maka pegawai-pegawai kerajaan menggunakan perahu panjang sebagai pengangkutan utama mereka. Ini bermakna liputan lawatan yang dibuat oleh pegawai yang sedia ada bagi setiap bulan memang sangat terhad kerana perjalanan yang menggunakan perahu panjang ini sentiasa memakan masa yang panjang juga. Selain daripada itu, perjalanan di sungai Baram ini adalah sangat teruk sekali kerana sepanjang perjalanan itu melintasi banyak jeram-jeram yang merbahaya di mana banyak perahu telah karam yang merugikan kerajaan dan membahayakan nyawa pegawai yang berkenaan. Oleh sebab itu, saya minta kepada kementerian supaya mengkaji perkara ini dengan sedalam-dalamnya dan daripada kajian kasar yang saya buat, bilangan pegawai dan kakitangan di Baram perlu ditambah untuk memperhebatkan lagi prestasi mereka. Pada hemat saya Jabatan Penerangan di Baram perlu ditambahkan dengan dua lagi Pegawai Pembantu, satu lagi driver enjin sangkut dan satu 'jagaluan'. Tuan Pengerusi, rekrut 'jagaluan' ini pun sangat penting sekali kerana tugas beliau akan menjamin bahawa perahu dan enjin sangkut yang diguna semasa perjalanan sungai akan sentiasa selamat daripada perlanggaran kayu atau batu ataupun bot-bot yang lain yang boleh membawa maut. Tuan Pengerusi, saya juga ingin sentuh sedikit berkenaan perkara peng angkutan dan perjalanan ataupun vot T&T, dengan izin, yang diperuntukkan kepada Jabatan Penerangan di seluruh negara termasuk kawasan saya di Baram. Dari maklum balas yang saya ada, peruntukan yang diberi bagi T &T ini kepada Jabatan Penerangan Negeri Sarawak adalah sentiasa tidak memuaskan. Misalnya di kawasan Baram, saya faham bahawa Pegawai Penerangan di situ hanya boleh membuat lawatan rasmi mereka tiga hari sahaja dalam sebulan dan pada suku tahun terakhir mereka langsung tidak dapat membuat lawatan kerana kekurangan peruntukan. Pada hemat saya, keadaan ini langsung tidak memuaskan kerana tugas-tugas dan tanggungjawab penting Pegawai Penerangan ini ialah untuk menjalankan tugas komunikasi bersemuka dengan rakyat jelata di kampung-kampung dan rumah-rumah panjang. Jika peruntukan T&T ini, dengan izin, tidak mencukupi, bagaimanakah mereka ini boleh menjalankan tugas mereka dengan efektif. Oleh sebab itu, saya mintalah supaya kementerian mengkaji masalah kekurangan peruntukan T&T ini dengan serius khususnya bagi kawasan Baram kerana keberkesanan tugas-tugas yang dijalankan oleh Pegawai Penerangan bergantung sangat kepada lawatan-lawatan komunikasi bersemuka dengan rakyatjelata. Tuan Pengerusi, akhimya saya ingin sentuh Butiran 01200, Liputan TV. Saya ingin tanya apakah tindakan-tindakan yang diambil oleh kementerian bagi memastikan penduduk-penduduk kita di kawasan pedalaman di seluruh negara berpeluang untuk menerima liputan TV serupa dengan penduduk-penduduk kita di bandar. Perkara ini perlu diberi perhatian yang berat oleh kementerian kerana penyokong-penyokong kita kebanyakan mereka ini bermastautin di luar bandar. Dengan ucapan demikian saya memohon menyokong. Sekian, terima kasih. Tuan Pengerusi: Ya, Baling. 11.08 pagi. Tuan Taib Azamudden bin Md. Taib (Baling]: Terima kasih Tuan Pengerusi. Assalamualaikum w.b.t. Saya ingin mengambil bahagian dalam perbahasan di peringkat Jawatankuasa bagi Kementerian Penerangan yang akan menyentuh Butiran di bawah 020000 Perkhidmatan Penyiaran yang melibatkan perbelanjaan sebanyak RM427 juta lebih. Melihat kepada objektif rancangan atau perkhidmatan.